James Sharples

James SHARPLES (n. 1751 aŭ 1752, en Lancashire – m. la  en Novjorko) estis angla portretisto kaj pentristo, kiu transloĝiĝis al Usono en 1794. Li unuafoje ekspoziciis ĉe la Reĝa Akademio en 1779.

James Sharples establis sian karieron en Ameriko en 1794 per la oferto fari portretojn de lokaj kaj naciaj politikistoj. Li poste uzis la originajn portretojn kiel modelojn por montri al novaj klientoj aŭ por fari kopiojn de la originaloj. Dum tiu periodo, kopioj de portretoj de famuloj estis popularaj, kvankam la konkurenco inter artistoj estis intensa, kaj multaj devis vojaĝi por trovi klientojn.Waggoner, pp 6–7 Sharples kopiis tiujn originalojn por revendo.The Met Museum http://www.metmuseum.org/toah/hd/amdr/ho_08.144.htm Li ankaŭ pentris tri-kvaronajn bust-grandajn pastelportretojn per delikata kaj preciza tekniko. Lia kolorpaletro estis precipe nigra, blanka kaj griza. La haŭto estis prezentita en karna koloro kaj la fono ĝenerale en bluo. « La ĉefa fonto de enspezo por Sharples estis fari reproduktaĵojn laŭ sia vivportreto de Washington, tiel same kiel por Gilbert Stuart la ĉefokupo estis fari oleajn kopiojn de sia portreto de la unua prezidanto. »Virginia Historical Society http://www.vahistorical.org/gwportrait.htm  La familio Sharples petis $15 por profila portreto kaj $25 por vido de la tuta vizaĝo.Waggoner, pp 6–7

La portretatoj de Sharples inkludis George Washington, Thomas Jefferson, Hester Thrale, Joseph Priestley, James Madison, Dolley Madison, John Adams, kaj Elihu Hubbard Smith. La familianoj de Sharples ĉiuj partoprenis en la kopiado de la originalaj portretoj, kio foje malfaciligis distingi la originalon de la kopio.

 Referencoj 

Kategorio:Britaj pentristoj